
FOTOGRAFI3A NA NASLOVNOD STRANICI 
Zemlja snimljena iz svemira ne čini nam se baš odviše velikom. 
Ali je zato lijepa. Pogotovo ako je usporedimo s drugim planetirna. 
Znamo da je i prijatna za život. Naravno, ako izuzmemo ona crven- 
kasta područja pustinja ili ona vječno bijela podrucja oko polova. 
Zemlja je po mnogočemu jedinstvena: ima prozirnu atmosferu, ob 1 Ј е 
vode u oceanima, umjerene temperature i — život! (vidi članak: »Kako 
se rađaia Zemlja«). 


Dragi čitatelji, 
cijenjeni 
kolege 
povjerenici! 

Čast nam je pozdraviti Vas 
ponovo na početku školske go- 
dine. Za nama je ostala još jed- 
na godina uzajamne plodne i 
korisne suradnje na populari- 
zaciji astronomije, a i drugih 
prirodnih znanosti. Naš dio 
posla koji obavljamo već 
dvadeset i četvrtu go- 
dinu, uvjereni smo, činimo us- 
pješno. Izdajemo ćasopis koji 
je, vjerujemo, zanimljiv i kori- 
stan. Medutim, onaj drugi dio 
posla koji obavljaju naši vjerni 
kolege povjerenici na školama, 
jednako je važan. Časopis tre- 
ba doći u ruke prije svega mla- 
dima kojima je i namijenjen, a 
to može samo zahvaljujući - 
nastavniku i profesoru. I baš 
na temelju njihova višegodi- 
šnjeg truda i ustrajnosti, ovaj 
list postao je svojina mladih 
diljem cijele zemlje i često vi- 
đen gost u mnogim domovima. 

Zašto se bavimo propagira- 
njem astronomije? 

Najranija povijest čovječan- 
stva ukazuje nam da su upravo 
nebo i nebeske pojave motivi- 
rale čovjeka da usmjeri svoju 
znatiželju prema prirodi. Ovaj 
istraživački poriv održao se u 
astronomiji sve do danas, ćist 
i neiskvaren. Astronomija je 
izmakla opasnosti manipulaci- 
je i njena iskorištavanja u pri- 
vredne, političke ili vojne 
svrhe - ako izuzmemo sve- 
mirske letove u blizini Zemlje. 

Astronomija je ostala pleme- 
nita! 

I zato luč astronomske zna- 
nosti trebaju nositi (I nose) oni 
koji i obavljaju najpieme- 
nitiji Ijudski poziv - poziv 
odgajatelja i učitelja mladih 
naraštaja. ' 


Redakcija 

































КАКО SE 
RAĐALA ZEMUA 


Zemlja )e od svih planeta Sunće 
va sustava najsloženija i najra/no- 
likija. Bar mi tako danas mislimo. 
Međutim, sigurno je, da je ona je- 
dinstvena — sa svojom prozirnorn 
atmosferom, obiljem vode, raznoli- 
kim krajolicima i umjerenim tempe- 
raturama. Što je najvažnije, niti je- 
dan drugi planet u našem sistemu 
nema žive organizme na tom stup- 
nju razvitka ili nešto slično, koji su 
sposobni razmišljati. čak razmi- 
šljati o smislu svog postojanja, o 
svom mjestu i mjestu svog planeta 
u beskrajnom svemiru. I ti organiz- 
mi, mi Ijudi (koji živimo i s drugirn 
organizmima u svojevrsnoj koegzi- 
stenciji), i pored golemog napretka 
znanosti i tehnike, danas još uvijek 
znamo vrlo malo o svom matičnom 
planetu. Izmislili smo umjetne di- 
vovske oči i divovske uši kojima 
dopiremo praktički vec do >»ruba 
svemira«, a tajanstvena utroba 
Zemlje još uvijek nas podsjeti po- 
drhtavanjem svoje tanke kore na 
kojoj živimo, da o njoj znamo malo, 
veoma malo. Iznenadne, žestoke i 
nepredvidive prirodne sile još uvi- 
jek stoje života milijune Ijudi. Ne 
samo da ih nismo ukrotili, nego ih 
još nismo niti dovoljno upoznali. 
Medutim, poznamo vec.možemo 
reći solidno svoju bližu planetarnu 
obitelj, u našoj Galaktici se već po- 
prilično snalazimo, upotrebljavamo 
pojmove kao što su: kvazari, super- 
nove, crne rupe - sve to vezano 
za neshvatljive udaljenosti koje se 
ne mjere našim zemaljskim kilome- 
trima nego milijunima i milijardama 
svjetlosnih godina. A Zemlja nam 
je najbliži planet i najpristupačniji 
astronomski objekt! I pored ove či- 
njenice mi smo okruženi samim za- 
gonetkama Razmotrimo neke od 
njih . 

Da li mozemo danas sa sigurno- 
šcu dati odgovor na pitanje: kako 
je nastala naša Zemlja? 

Geolozi nam mogu pri tome po- 
moči ali do izvjesne vremenske 
granice. Naime, svuda u prirodi 
okružuju nas ostaci davnih, iščezlih 
svjetova. Zemljina kora samo je 
ostatak nekadašnjih morskih i kop- 
nenih krajolika. I, dakako, ogromno 


groblje izumrlih oiganizama. Pomo- 
ću njih danas i računamo starost 
stijena, rekonstruiramo geološka 
zbivanja. Ali to nam nije dovoljno 
da si predočimo Zemljinu ranu mla- 
dost, početke njena stvaranja. 

To je vec predmet proučavanja 
astronomije. . 

** * 

Nesumnjivo je da živimo na pla- 
netu građenom od magnezijevih si- 
likata i željeza. Astronomi kažu da 
je kugla spomenutog sastava (na- 
ravno, malo pojednostavljeno) na- 
stala iz oblaka prašine i dima pred 
kojih četiri milijarde godina. Kako je 
izgledala ta rana povijest? Ona na- 


jranija povijest Zemlje naziva se 
obično - zvjezdana faza. Zatim bi 
slijedila - geološka faza, kad su 
počele djelovati unutrašnje siie (ko- 
je još uvijek traju), te vanjske sile 
koje su se aktivirale nastankom at 
mosfere i oceana. To su ujedno i 
dvije dominantne pojave na Zemlji 
danas: kretanje magme u unutra- 
šnjosti i procesi erozije i akumula- 
cije na površini. 

Znanstvenici tvrde da je pet 
ključnih procesa sudjelovalo u na- 
stanku i oblikovanju našeg planeta. 
To bi bili: 1. rast do sadašnje mase, 

Dramatična i 
sudbonosna 
zbivanja prije 4 
milijarde 
godina! Zemlja 
je rasla 
sažimanjem 
čestica iz pra- 
oblaka. Dijelovi 
svih veličina, 
od cestica 
prašine do onih 
gigantskih 
razmjera, davali 
su materijal 
tijelu koje je 
raslo... 
Za Ijudska 
mjerila možda 
dugo vrijeme, 
ali Zemlja je 
dosegla svoju 
današnju 
veličinu za 
manje od 90 
milijuna godina. 

2. topljenje i kemijska diferencijaci- 
ja, 3. promjene u rotaciji, povezane 
s (vjerojatnim) nastankom Mjeseca, 

4. evolucija kristalastih stijena, stva- 
ranje kore i površinskih struktura, te 

5. nastanak oceana i atmosfere. 
Ovo posljednje je posebno zna- 
čajno kada se usporedi s ostalim 
planetima Sunčeva sustava. Za sva- 
ki od ovih procesa postoji niz teo- 
rija i niz otvorenih pitanja, a njima 
se bave planetolozi, astronomi, 
geolozi, kemičari i drugi. 

Rođenje i rast Zemlje 

Sve je počelo u gustoj neprozir- 
noj svemirskoj maglici koja se po- 
lagano hladila oko novostvorenog 
sunca, našeg budućeg - Sunca. 
Ta mješavina plinova sastojala se 
pretežno od vodika i helija s ma- 
njim postocima željeza, silicija i ki- 
sika. Kad se plin hladi može doći 
do kristalizacije pojedinih supstanci 
u zrnca ili kapljice, kod određenih 
temperatura (poput vlažnog zraka, 
pri čemu se hlađenjem kondenzira 
vodena para u kapljice kiše, tuče, 
ili sublimacijom nastaje snijeg...). 
Kemijski računi pokazuju da su se 
minerali željeznih, titanovih i drugih 
oksida kondenzirali stvarajući mi- 
kroskopska mineralna zrnca, u vri- 
jeme kada je plin koji se hladio oko 
pra-Sunca imao temperaturu oko 
1400 K. Na 1300 K još obilnije ko- 
ličine silikata su formirale zrnca pra- 
šine. Kad je temperatura pala na 
100-300 K stvarali su se ledeni kri- 
stali vode, amonijaka i metana. Ovi 
procesi se danas kontinuirano pro- 
matraju u svemiru, potvrđujući ovu 
kemijsku teoriju. Tako na primjer, u 
prašinastim maglicama koje okružu- 
ju tzv. T-Tauri zvijezde, astronomi 
nalaze u njihovim spektrima — sili- 
kate i led. Daljnja potvrda dolazi 
nam iz strukture nekih meteorita, 
koji se nisu rastopili ili sagorjeli u 
našoj atmosferi: oni također sadrže 
silikate, željezo i druge minerale 
kao i tragove vode. 

Složenom diferencijacijom česti- 
ca tekao je proces zgušnjavanja 
materije ovisno od udaljenosti od 
pra-Sunca, temperaturi i silama gra- 
vitacije. Materija unutar današnje 
Zemljine staze, dakle u toplijim zo- 
nama, zadržala je u sebi više želje- 
za, što danas možemo i potvrditi. 
Merkur ima najviše željeza, Zemlja 
ima već više silikatnih minerala od 
Merkura, još dalje od Sunca, Mars, 
ima još manje željeza (što obja- 
šnjava i njegovu manju gustoću od 


Zemljine). Doš dalje, vanjski planeti 
kao Dupiter i Saturn, koji su se for- 
mirali pri nižim temperaturama, 
sadrže zaleđene tvari bogate vodi- 
kom - amonijak i metan. 

3oš se ne zna točno kako je te- 
kao proces zgušnjavanja prvobitne 
materije u buduće planete; 

— možda je gravitacija sažela 
materiju u jednom mahu, stvarajući 
protoplanete. Ovaj model nazivamo 
— gravitacijskim kolapsom; 

— neke teorije govore o dugo- 
trajnim procesima formiranja plane- 
ta do današnjih masa - srazovima 
malih - planetezimala jednih s 
drugima itd. 

Danas, čini se ima dokaza koji 
idu u prilog jednog kompleksnog 
procesa (gravitac. kolaps + srazo- 
vi u dužem razdoblju). Ovdje nam 
opet pomažu meteoriti i njihova 
struktura. Oni pokazuju da je pro- 


PLANETI SUČNI ZEMUI 

Udaljenost od Sunca: mala 
(58-228 milijuna kilometa- 
ra) 

Promjer: malen (4840- 

12757 km) 

Masa: mala (0,05-1 mase 
Zemlje) 

Gustoća: velika (3,9-5,6 
g/cm*) 

Atmosfera: slaba do umje- 
rena 

Sastavni dijelovi atmosfe- 
re: dušik, kisik, ugljični 
dioksid, plemeniti plinovi 
itd. 

Vrijeme rotacije: dugo (24 
sata do 243 dana) 

Broj mjeseca: malen (0-2) 
Unutamja građa: stijene, 
metali . 

PLANETI SUčNI JUPITERU 

Udaljenost od Sunca: veli- 
ka (778-4498 milijuna km) 
Promjer: velik (44800- 

142.800 km) 

Masa: velika (17-317 masa 
Zemlje) 

Gustoća: maia (0,7-2,3 g / 

* cm*), 

Atmosfera: izvanredno gu- 
sta 

Sastavni dijelovi atmosfe- 
re: vodik, helij, metan, 
amonijak 

Vrijeme rotacije: kratko (9 
sati 50 min - 13 sati) 
Broj mjeseca: velik (2-15) 
Unutamja građa: vjerojat- 
no zaleđeni plinovi, samo 
u najužoj jezgri možda sti- 
jenje i metali 


ces rasta Zemlje, bez obzira na ko- 
je teorije se oslonili, bio u astro- 
nomskim relacijama veoma kratak. 
Mase poput asteroida i meteorita 
stvorene su za nekoliko milijuna go- 
dina, a Zemljine i Mjesečeve stije- 
ne stvorene su za manje od 90 mi- 
lijuna godina. Ovo potvrđuju i de- 
taljne analize izotopa u stijenama 
zapadnog Grenlanda 1977. godine, 
pri čemu se uiedno došlo do za- 
ključka da je Zemlja formirana kao 
planet prije 4,47 do 4,45 milijardi 
godina. 

Zagrijavanje, taljenje i 
kemijska diferencijacija 

Znamo da Zemlja ima metaličnu 
jezgru (Ni-Fe) i površinske slojeve 
manje gustoće. Stvaranje tih sloje- 
va dio je njene rane povijesti. Ali 
kako i kada se to dogodilo? Da li 
su se nikal i željezo prvi koncentri- 
rali u jezgru, a onda dok je tempe- 
ratura padala, možda su se stvarali 
silikatni minerali, obloživši jezgru i 
stvorivši omotač? Većina teoretiča- 
ra tvrdi da nikal i željezo nisu imali 
vremena da stvore veliko tijelo prije 
kondenzacije silikatnih minerala, 
već da su s njima bili pomiješani. 
Kako se onda stvorila jezgra? Vje- 
rojatno kao u našim topionicama 
gdje teži elementi tonu prema dnu, 
a lakši struje prema površini. Dakle, 
topljenjem unutrašnje materije. Ako 
se ovo raslojavanje pojavilo zbog 
taljenja, pitamo se kako su se pla- 
neti zagrijavali da bi do taljenja do- 
šlo? 

Moglo je biti više izvora topline: 
kataklizmičko, neprestano bombar- 
diranje proto-Zemlje meteoritima i 
ostalim »kozmičkim smećem«, ili 
možda grijanjem električnim struja- 
ma koje su se stvarale za vrijeme 
dok je magnetsko polje pra-Sunca 
daleko jače utjecalo na svoju bližu 
okolinu. Većina planetologa misli da 
je glavnina topline došla od ra- 
dioaktivnih elemenata, recimo, tori- 
ja, urana ili kalija-40 od tzv. radioak- 
tivnih atoma dugog života. No još 
više topline dali su izgleda atomi 
kratkog života kojima je, kako se 
vjeruje, jedna supernova kontami- 
nirala prvobitni materijal. Međutim, 
ovi izotopi su se do danas već ra- 
spali. 

Analizom spomenutih stijena na 
zapadnom Grenlandu, pokazalo se 
da se separacija nuklearnih materi- 
jala pojavila prije 4,3 milijarde godi- 
na, a to upravo odgovara vremenu 
kada se vjerojatno i počela stvarati 
Zemljina jezgra od teških metala. I 
tako se zagrijavanjem, željezo »ci- 





OBLACI VODIKA 
- PRVOBITNA 
MATERDA U 
SVEMIRU? 


jedilo« u središta planeta. Merkur je 
izlučio sve svoje željezo u jezgru 
već prije 4 milijarde godina, a Mars 
tek pred 1,5 milijardi godina. Za 
Zemljinu jezgru koja je vjerojatno 
tekuća, a akumulirala je samo 86% 
raspoloživog željeza, tvrdi se da 
još uvijek možda sporo - raste! 

Kako je nastao 
Mjesec? 

Kada se teže tvari skupljaju pre- 
ma osi rotacije, tijelo se vrti brže 
(prema zakonu održanja kutnog 
momenta). To je, recimo, i razlog 
zašto se klizač vrti brže kada ruke 
privlači sve bliže tijelu. Tako se i 
Zemljina vrtnja mogla pojačati otje- 
canjem željeza prema središtu i iz- 
ranjanjem lakših elemenata prema 
površini. Ovo je moglo izazvati ne- 
stabilnosti zbog kojih su se veće 
količine Zemljine materije mogle 
odvojiti u svemir. U vrijeme kada su 
nam stizali prvi uzorci Mjesečevih 
stijena, teorija o odvajanju Mjese- 
ca od pra-Zemlje bila je davno od- 
bačena. Ali proučavanjem Mjese- 
čevih stijena, znanstvenici su za- 
ključili da ove »sumnjivo« podsje- 
ćaju na Zemljin vanjski omotač. 
Ova stara teorija izgleda da se da- 
nas potvrđuje i novim spoznajama, 
a to je prije svega - začuđujući 
nedostatak željeza na Mjesecu! 
Ako se Mjesec stvorio iz materije 
kao i Zemlja, sigurno bi sadržavao 
i odgovarajuću količinu željeza kao 
i Zemlja. Ova teorija objašnjava 
manjak željeza, smatrajući da je 
ono već »iscurilo« iz vanjskog Zem- 
Ijina omotača u vrijeme otrgnuća 
Mjeseca. Ovdje sada ne možemo 
navoditi sve tvrdnje na koji način je 
Mjesec mogao biti otrgnut od Zem- 
Ije. Navedimo samo jednu. Ako je 
neko tijelo pogodilo Zemlju u fazi 
kada se željezo već bilo koncentri- 
ralo u središtu, moglo je raznijeti 
mnogo materijala iz omotača, pre- 
tvorivši ga u oblak vruće prašine. 
Visoka temperatura tog oblaka is- 
tjerala je iz njega - vodu, a ovo 
opet objašnjava apsolutno siroma- 
štvo Mjeseca vodom! To se navod- 
no dogodilo sve u prvih 100 miliju- 
na godina od stvaranja Zemlje. 

(U slijedećem broju završit će- 
mo temu o Zemljinoj povijesti 
prilozima: »Kako su nastali 
oceani i zrak«, te o »Gibanju 
kontinenata«), 

Priredio: 

prof. Zdenko Marković 

^^stronomi iz Caltecha i Londonskog 
sveučilišnog koledža objavili su novo ot- 
kriće: postojanje prve prastare, početne 
materije preostale u vanjskom svemiru 
još od vremena njegova stvaranja. Pre- 
ma riječima astronoma, difuzni oblaci vo- 
dika koje su oni uočili daleko izvan naše 
Galaktike omogućit će neslućeni uvid u 
procese koji su se odigrali nakon eks- 
plozije prvotne vatrene kugle u »Big 
Bang-u« kojom je, kako se danas misli 
rođen svemir. 

Postojanje ovih oblaka omogućava i 
neku vrstu »svemirskog meteorološkog 
izvještaja« o situaciji između galaktika 
koji pak prema mišljenju istraživača uka- 
zuje da je međugalaktički prostor hlad- 
niji i rjeđi nego što se to ranije pretpo- 
stavljalo. 

Istraživanjima, vođenim pod pokrovi- 
teljstvom Nacionalne fundacije za zna- 
nost, rukovodili su profesor astronomije 
Wallace L. W. Sargent i pomoćni profe- 
sor astronomije Peter ]. Young iz Caltec- 
ha te profesor fizike Alec Boksenberg i 
astronom David Tytler s londonskog sve- 
učilišta. Njihova otkrića objavljena su u 
siječanjskom izdanju dopunske serije 
Astrophysical Dorunal-a. 

Astronomi su otkrili intergalaktičke 
oblake analizom promjena svjetlosnog 
spektra dalekih kvazara, za vrijeme pro- 
laza svjetlosnih zraka kroz spomenute 
oblake. Kvazari su idealna nebeska tijela 
u svemiru. Energijom zasjenjuju cijele 
galaktike od nekoliko stotina milijardi zvi- 
jezda. Međutim, vodik, u oblacima koji 
se nađu na putu zračenja kvazara ap- 
sorbira određene valne dužine njihovog 
zračenja što stvara posebne pojave, tzv. 
»Lyman-alfa« linije koje stručnjacima slu- 
že kao oslonac pri određivanju položaja 
oblaka. 

Promatranja kvazara vršena su uz po- 
moć Hale teleskopa na Mt. Palomaru i* 
Anglo-australskog teleskopa u Australiji. 
Upotrebom sistema za brojenje fotona, 
astronomi su mogli sakupiti dovoljno 
svjetla za izvođenje spektralnih analiza. 
Aparat sadrži posebnu televizijsku ka- 
meru za intenziviranje, koja za više od 
deset milijuna puta pojačava krajnje bli- 
jede slike dobivene teleskopom. 

lako su drugi astronomi već ranije pri- 
mijetili oblake između kvazara i Zemlje, 
smatralo se da su oni otkinuti iz kvazara 
i da nezavisno putuju po svemiru. Među- 
tim, prema riječima stručnjaka, nova 


opažanja jasno potvrđuju tezu da su 
oblaci doista od iskona prošireni po ci- 
jelom svemiru. 

Astronomi su pretpostavili da oblaci 
predstavljaju početni materijal iz »Big 
Bang-a« jer daju linije apsorpcije samo 
za vodik, a ne i za ugljik. Linije apsorp- 
cije ugljika bi govorile u prilog »zagađi- 
vanja« oblaka materijalom nastalim u nu- 
klearnim pećima nakon »Big Bang-a«. Svi 
nuklearni materijali s atomskom težinom 
većom od atomske težine vodika, helija, 
deuterija ili litija nastali su nakon »Big 
Bang-a« u procesima termonuklearne fu- 
zije u zvijezdama. 

Prema trenutno prihvaćenoj teoriji, iz- 
vjestan broj jezgara vodika spojio se u 
jezgre helija, neznatnim dijelom litija, 
čim se svemir dovoljno ohladio do tem- 
perature na kojoj je bilo moguće stvara- 
nje prvih atoma vodika. No, pad tempe- 
rature bio je prebrz da bi omoaućio 
stvaranje bilo kojih atoma težih od litija 
(popijt npr. ugljika) iz prvobitne tvari. 

Učenjaci su mogli zaključiti da je me- 
đugalaktički medij bio relativno hladan 
(oko 300 000 Kelvina) i rijedak; više tem- 
perature i gustoće bi dovele do ispara- 
vanja oblaka u roku od 100 000 godina 
od njihovog nastanka, znatno kraćem od 
razdoblja od 10 milijardi godina ili više 
koliko nas dijeli od postanka svemira. 

Astronomi su dugo bili uvjereni da su 
temperature između galaktika bile eks- 
tremno visoke jer im je nedostajao me- 
hanizam kojim bi protumaćili zašto su 
atomi vodika u intergalaktičkom prostoru, 
izgleda, gotovo posve ionizirani, lišeni 
otrgnutih i odnešenih elektrona. Kvazari 
bi bili vidljivi samo kroz medij ioniziranog 
vodika, jer bi neutralni, neionizirani vodik 
lako apsorbirao svu svjetlost s dalekih 
kvazara. 

Zbog toga okrića četvorice astronoma 
činjenice govore u prilog druge teorije, 
ionizacije vodika, prema kojoj je posto- 
jao golemi broj kvazara koji su svojim 
jakim zračenjima ionizirali vodik u među- 
galaktičkom prostoru. 

Učenjaci planiraju daljnja proučava- 
nja oblaka uz pomoć dvaju navedenih 
geostacionarnih teleskopa i 12-tonskog 
svemirskog teleskopa koji bi trebao biti 
lansiran tokom 1983. godine. 

Priredio: M. D. 

Pred otkrićem planetskih pratilaca zvijezda 
Svijet koji je postojao prije 15 milijardi godina 

Zašto bljeskaju kvazari? 


Zelimo li vidjeti svemir u njegovu 
najzabačenijem kutku? Zelimo li 
saznati da li je ekspanzija svemira 
u prošlosti bila blaža ili katastrofal- 
nija? Želimo li mjeriti godišnji po- 
mak kontinenata točno na milime- 
tar? Želimo li ugledati planete koji 
su pratioci drugih zvijezda? 

Želimo li pronaći crne jame? 

Zadovoljenje ovih pitanja pružit 
ce nam svemirska astronomija, 
opskrbljena astronomskim opserva- 
torijima koji će se nalaziti u putanji 
oko Zemlje, koji ce biti postavljeni 
na Mjesecu ili još dalje - na ne- 
kom od asteroida. 

Astronomija je prethodmca čov- 
jekova prodora u svemir. Tko ce 
prije osvojiti nebo nego astronomi? 
Budući da je astronomija znanost 
koja je najprisnije vezana uz sve- 
mir, tko ce prvi svoju aktivnost pre- 
nijeti u svemir — nego astronomi. 

Za juriš astronomije u svernir po- 
stoje i drugi valjani razlozi. Astro- 
nomija, ukoliko želi produžiti svoj 
strelovit razvoj i doprinijeti bitno 
novom poznavanju svemira, a time 
odgovoriti i svojoj društvenoj zada- 
ci - mora izići ispod atmosferskog 
pokrivača. Dostignut je nivo kada 
atmosfera spriječava dalji razvoj 
astronomije. Atmosfera postavlja 
konačne granice točnosti mjerenja 
i kakvoči podataka. Ali ne samo to. 
Ne samo da su prirodnim položa- 
jem zemaljske astronomije, prirod- 
nom okolinom' grainice određene 
vec se granice sve više sužuju. 

Covjek sve više utječe na stanje 
prirode i prirodni se uvjeti opažljivo 
pogoršavaju. Covjek kopa vlastitoj 
prirodi jamu decenijama i stoljeci- 
ma, ne samo od vremena industrij- 
ske revolucije koja je u prirodnu 
okolinu unijela na tone i tisuce tona 
čađi i nečistoca. Takvo vladanje ne 
može proci nekažnjeno. Zemljani 


su svoje nebo, nebo kroz koje gle- 
daju u svemir, onečistili i teško je 
vec naci netaknutu prirodu, mjesto 
pogodno za proučavanje zvijezda 
i galaksija. 

Ne za dugo i Zemlju ce opasati 
brojni energetski sateliti, sateliti koji 
će s ogromnim krilima prikupljati 
Sunčevu energiju i slati je u tvorni- 
ce i gradove. Odbijajuci Sunčevo 
zračenje i prenoseći energiju na 
tlo, dio te energije dovest će do 
znatnog »svjetlosnog zagađenja«: 
na nebu ce se pojaviti slojevi 
umjetnih zvijezda koje će konkuri- 
rati prirodnim zvijezdama Atmosfe- 
ra ce prestati biti sloj providan kao 
što je danas, noci više nece biti 
mračne. 

Kako atmosfera igra 
prljavu igru 

Zemaljski teleskop ne moze po- 
kazati sve što zna i može, jer mu 
atmosfera , kao zavidna, postavlja 
stupice i zadaje niske udarce, je- 
dan za drugim. 

Prvi niski udarac. Nekada se 
smatralo da zrak nije ništa. lako 
smo svjesni njegova postojanja, ni- 
smo svjesni koliko ometa prolazak 
svemirskog zračenja. No zraka ima 
toliko, da na tlu proizvodi tlak od 
jedne atmosfere. Isto toliki tlak pri- 
tiskao bi nas i kada atmosfere ne 
bi bilo, a mi bismo bili potopljeni 
pod vodenim slojem dubokim 10 
metara. Pomislimo načas, kako bi- 
smo zvijezde vidjeli ispod tolikog 
sloja vode?! lako voda i zrak nije 
isto, ipak se moramo zapitati, kako 
bismo zvijezde vidjeli da nema at- 
mosfere? Prvi niski udarac što at- 
mosfera zadaje astronomiji je upra- 
vo u tome, što sprečava dolazak 
mnogo važnih informacija. Ne pro- 
pušta ultraljubićasto zračenje, ne 
propušta infracrveno, ne propušta 


rendgenske zrake — ne propušta 
mnoge jasne signale zvijezda. Kao 
da nam je netko rekao — znam 
stotinu stvari, znam tvoju sudbinu, 
ali reci ću ti samo jednu stvar, a sve 
ostale sakrit ću od tebe. Tako i at- 
mosfera od astronoma »sakriva« 
brojne informacije. 

Drugi niski udarac. leste li vidjeli 
kako bježi svjetlost po licima Ijudi 
koji se nalaze s druge strane baze- 
na s vodom, akvarija? Kako se vo- 
da giba, tako se svjetlost — koja 
prolazi kroz vodu — ugiba i titra, pa 
čas vidimo svijetlo, čas tamu. Po- 
stavimo si u zadatak da brojimo ko- 
liko će pruga prelaziti preko vašeg 
lica u jednoj sekundi, pa u dvije se- 
kunde, pa u tri... I ako jednu prugu 
složimo na drugu, na treću, vaše se 
lice više neće moci prepoznati. Bit 
ce prekriveno mrežom sjena, posi- 
vit ce i bit će zamućeno. 

Slična se pojava javlja u astro- 
nomskoj fotografiji. Odličan tele- 
skop daje sicušnu sliku zvijezde. 
Zatim prođe sekunda-dvije, a sva- 
ke sekunde ispred teleskopa prođe 
val zraka, zakrivi se slika i zvijezda 
se na fotografskoj ploči pomakne. 
Jedna slika na drugu i umjesto da 
se pojavi samo jedna točka, natalo- 
ži se na fotografskoj ploči mnogo 
točaka. Tako svaka zvijezda pred- 
stavlja zamucenu sliku, pa se dvije 
zamucene slike prekrivaju i ne zna- 
mo da li su ih proizvele jedna zvi- 
jezda ili njih dvije. Atmosfera je 
sve, kao loši đak, »zapackala«. No 
nije to jedina neugoda. Dogodit te 
se i to, da će mnoge zvijezde ne- 
stati iz vida - one slabije. Njihova 
će se slabašna svjetlost razasuti po 
ploči i proizvesti zajedničku svjetli- 
nu neba. Nebo je oko zvijezda po- 
stalo svjetlije, a same zvijezde pre- 
topile su se u njega. Teleskop je 
mogao da zapiše zvijezde, a atmo- 
sfera ga je onemogucila. 




Kreće li se teleskop u svemiru, 
posve jednak onome teleskopu koji 
je ostao na Zemlji, registrirat će 
zvijezde kojima je zvjezdana veli- 
čina čak za četiri broja veća, a sjaj 
slabiji za četrdesetak puta. Bilježe- 
njem slabijih zvijezda mi ćemo vi- 
djeti dalje, pa će svemirski teleskop 
vidjeti 6-7 puta dalje nego njegov 
zemaljski dvojnik. 

Treći niski udarac. Titranje atmo- 
sfere skriva stvarnu prirodu mnogih 
zvijezda. Ima zvijezda koje naglo 
mijenjaju sjaj, u roku manjem od 
sekunde. Naravno, blizanac- 
teleskop na Zemlji ne može zapa- 
ziti tako brze promjene, jer sama 
atmosfera titra i zvijezdine zrake 
^dolaze u nepravilnom slijedu. Zapli- 


ću se. Svemirski će teleskop dotle 
mjeriti promjene sjaja, pa zbile se 
one u tisućnini ili milijuntnini sekun- 
de. 

Tri najvažnije prepreke koje pro- 
uzrokuje atmosfera, otklonit će 
usavršeni orbitalni astronomski tele- 
skop, od kojih će jedan poletjeti u 
neposrednoj budućnosti. 

Korak prvi — 
astronomski teleskop 
u orbiti 

Za tri godine, 1983, zbit ce se 
veliki događaj. lako svemirski taksi, 
predviđen za prevoženje satelita u 
orbitu i za sav tehnički servis, kasni 
već godinama, godinama se dora- 
đuje, ipak nije za vjerovati da neće 


funkcionirati za tri godine. Dotle se 
priprema veliki orbitalni teleskop, 
koji će na daleko nadmašiti sve te- 
leskope na Zemlji. Nece nadmašiti 
svojom veličinom već svojstvima. 
Objektiv će imati 2,4 metra u pro- 
mjeru, s površinom od 4 m 2 . Gibat 
će se na visini od 500 km. Njime 
treba da se iskoriste baš sve pred- 
nosti koje pruža nedostatak atmo- 
sfere. Stabilizacija satelita nije pro- 
blem, kao prije petnaestak godina 
u vrijeme kruženja prvih astronom- 
skih orbitalnih stanica. Teleskop će 
zauzeti stalan položaj i moci ce se 
usmjeriti s toćnošću koja dopušta 
krajnje korištenje optike. 

Evo što se nalazi među njegovim 
zadacima: opažanje Halleyeva ko- 


meta; sinoptičke meteorološke stu- 
dije planetarnih atmosfera; otkriva- 
nje složenijih molekula u međuz- 
vjezdanom prostoru; određivanje 
rasporeda kemijskih elemenata u 
našoj i drugim galaktikama; izrevno 
proučavanje nastanka zvijezda; 
proučavanje vidljivog, ultraljubiča- 
stog i rendgenskog zračenja eks- 
plozivnih zvijezda; otkrivanje pla- 
netskih sustava pri drugim zvijez- 
dama; utvrđivanje pravih udaljeno- 
sti na rubu vidljivog svemira. 

Teleskop je čudo tehnike. Sadr- 
žavat će posljednja dostignuća la- 
boratorijskog razvoja precizne me- 
hanike, elektronike i optike, usmje- 
renih jedinom cilju što vjemijeg za- 
pisa najslabijih zračenja. Uređaji 
koji se u njega ugrađuju još su dru- 


gima nedostupni, i premda su od 
široke primjenljivosti u znanosti, još 
dugo njima neče raspolagati znan- 
stveni laboratoriji i tehniČKa praksa 
u mnogim zemljama. 

Fotografija je izbačena iz astro- 
nomskog satelita. Umjesto fotograf- 
skog zapisa, koristit ce se površin- 
ski (dvodimenzionalni) fotoelektrični 
detektori, koji će sliku neba pretva- 
rati u električne impulse. Elementi 
slike pokrivat će luk od 0,1" na ne- 
bu. Po nalogu, ispitivat će se dio 
slike nekog objekta, i to u različitim 
povećanjima, dok će se drugi dije- 
lovi ili rzbaciti sa slike, ili ce im se 
svjetlost prigušiti. Na taj ce se na- 
čin otkrivati vrlo slabašne zvijezde 
u neposrednoj blizini jarkih zvijez- 
da, a također i planeti, koji odraža- 
vaju svjetlost sjajnih zvijezda polo- 
ženih u najvecoj nebeskoj blizini. 

Detektori će imati i »trecu dimen- 
ziju« — to je vrijeme. Vidjeli smo 
da kroz atmosferu nema smisla 
mjeriti kratke promjene jačine svje- 
tlosti. Detekcija orbitalnog telesko- 
pa bit će prilagođena snimanju sli- 
ka i određivanju jačine svjetlosti u 
vremenskim intervalima od jedne ti- 
sućinke sekunde. Provala sjaja zvi- 
jezde (novih, supernovih, rengen- 
skih zvijezda, crnih jama...), pro- 
mjene sjaja u repu kometa, naglo 
bljeskanje bilo kojeg izvora svjetlo- 
sti koje traje duže od jedne tisućin- 
ke sekunde, bit će uhvaceno i za- 
pisano, a zatim telemetrijski preni- 
jeto na Zemlju. 

A sada dolazi najveća poslastica 
Ovaj ce teleskop zaista vidjeti dub- 
Ije i gledati dalje. Nalazi li se neka 
zvijezda daleko 30 godina svjetlo- 
sti, i kruži li oko nje mali tamni pra- 
tilac, planet koji je sjajan kao Vene- 
ra na našem nebu, tada ce teleskop 
registrirati slabašan odsjaj planet- 
ske svjetlosti. I zemaljski su tele- 
skopi mogli otkriti sjaj Venere na 
daljini od 5-10 godina svjetlosti, 
ali ga nisu mogli odvojiti od sjaja 
centralne zvijezde koja svojim sja- 
jem prekriva sjaj planeta. Tehnika 
orbitalnog teleskopa otklanja tu 
prepreku, ali što je još važnije, 
obuhvaća planete sve do udaljeno- 
sti od 30 godina svjetlosti, pa se 
tako i šanse umnogostručuju. Na 
udaljenosti od 30 godina svjetlosti 
ima mnogo više zvijezda nego na 
udaljenosti od 5 godina svjetlosti. 

Krajnji domet orbitalnog telesko- 
pa je zvijezda, svemirski izvor s 
prividnom zvjezdanom veličinom m 
= 27 do 28, i to za vidljivu svjetlost. 
U području ultraljubičaste svjetlosti, 

m \ 



Orbitalni teleskop će nadmašiti sve teleskope 
na Zemlji — ne svojom veličinom nego 
posebnim svojstvima. 

domet će biti još veći, do m = 30. 
Što to znači? To znači da će se 
posebna pažnja moći posvetiti 
objektima' koji zrače ultraljubičastu 
svjetlost, a među njima svakako su 
najinteresantnije posebne galakti- 
ke, čudnovate galaktike kao kvaza- 
ri. Treba se odgovoriti na pitanje: 
zašto kvazari bljeskaju u nepravil- 
nom ritmu; koliki je odnos međuz- 
vjezdanog plina i mase zvijezda; 
na kojoj se nalaze daljini; što pred- 
stavljaju? 

Moć registracije dovoljna je da 
bi se zapazile divovske i sjajne ga- 
laktike na udaljenosti od 300 milijar- 
di godina svjetlosti — kada bi tako 
daleko galaktike postojale. Njih ta- 
mo nema a i one koje su znatno 
bliže, i znatno su slabijeg sjaja. 
Naime rub svemira na kojemu brzi- 
ne galaktika prema zakonu ekspan- 
zije svemira dostižu brzinu svjetlo- 
sti, nalazi se na daljini od 15-20 mi- 
lijardi godina svjetlosti. No ujedno 
zbog ekspanzije svemira, svjetlost 
je galaktika nejednaka. Gibajući se 
većom brzinom od nas, galaktikama 
svjetlost postaje »crvenija«, a to 
znači, da im sjaj mora opadati... 
Ovdje nam mnogo znači onaj dobi- 
tak u promatranju 40 puta slabijih 
izvora svjetlosti! Moći će se opaža- 
ti galaktike, čak 40 puta slabijeg 
sjaja nego one koje su do sada bile 
opažane. To će značiti raščišćava- 
nje mnogih zavrzlama na rubu sve- 


mira, raščišćavanje zabluda i utira- 
nje puta novim pojmovima o dale- 
kom svijetu, o svijetu koji je posto- 
jao prije 15-20 milijardi godina i koji 
nam je pred to vrijeme poslao sig- 
nale koje mi tek danas prihvaća- 
mo. 

Korak drugi — u 
beskraj 

Što poslije prvoga koraka? Kako 
da zamislimo budućnost astronomi- 
je? Mašti možemo pružiti maha. 
Ljudskom geniju ni nestašica ener- 
gije nije dorasla i ona će biti samo 
privremena. Zbog kronične nestaši- 
ce zemaljske energije, Zemlja će 
se opskrbljivati Sunčevom energi- 
jom, sve dok ne postane jasno da 
Sunčevu energiju treba uzimati ta- 
mo gdje je najviše ima - a to je 
bliže izvoru. A tamo, neposredno 
tamo gdje se energija »vadi«, može 
se i najekonomičnije živjeti. Stoga 
će doći dani kada će čovjek u gru- 
pama napuštati planet, otiskivati se 
u svemirske provalije, premošćivati 
prazninu do satelita i planeta i gra- 
diti postrojenja negdje u svemiru, u 
Sunčevoj blizini, bliže i od Venere 
i Merkura. 

U lebdećim gradovima stvarat će 
se novi čovjek, nova socijalna sre- 
dina, nova tehnika i znanost.i nova 
astronomija. 

dr Vladis Vujnović 

suradnik Zvjezdarnice 


^^vojica svjetski poznatih astro- 
noma, Fred Hoyle i Chandra Wic- 
kramasinghe postavili su nedavno 
hipotezu u kojoj dovode u sumnju 
dosad općeprihvaćena i već klasic- 
na shvaćanja o postanku života na 
Zemlji. Zbog svoje revolucionarno- 
sti, ova će hipoteza — ukoliko se 
pokaže točnom — imati širokih po- 
sljedica na naše cjelokupne nazore 
o odnosima Zemlje i njene okoline, 
čovječanstva i svemira pa čak i ži- 
vota u svemiru općenito. 

Sažeta u jednoj rečenici ova bi 
se hipoteza mogla pojednostavlje- 
no izraziti riječima: Život zemaljski 
uopće nije izvorno nastao na 
Zemljii 

Da ne bude zabune, kažimo od- 
mah na početku da nije riječ o ne- 
koj novijoj kvazinaučnoj teoriji tipa 
Daniken. Nije riječ o tome da su 
Ijudi došli iz svemira i naselili Zem- 
Iju ili nešto slično tome. Hoyle i 
VVickramasinghe su ozbiljni znan- 
stveni radnici koji su se, na osnovi 
nekih najnovijih saznanja o sastavu 
međuzvjezdane materije i meteora, 
pokušali iznova uhvatiti u koštac s 
vječitim pitanjem geneze života te 
pokušali promatrati prve korake 
evolucije u novom, kozmičkom 
svjetlu. Nisu se kao dosadašnji bio- 
lozi držali samo Zemlje već su za- 
hvatili šire područje — svemir. 

Život na Zemlji, kaže njihova hi- 
poteza, je importirana, uvozna roba 
iz svemira. To je, istina, u najgrub- 
Ijim crtama stara ideja, teorija o ši- 
renju »klica života« kroz prostor, no 
Hoyle i Wickramasinghe su je obu- 
kli u novo znanstveno ruho ne za- 
dovoljavajući se samo maglovitim 
tezama potkrepljujući je detaljima 
kao nizom dokaza. 


FLAMSTEEDOVA SUPERNOVA? 

Kasiopeja A (Cas A) je jedan od najjačiH izvora radio-valova na 
nebu. Vjeruje se da predstavlja ostatak divovske zvjezdane eksplozije 
- supemove, u kojoj zvijezda koja umire postaje tako sjajna da pred- 
stavlja jaći izvor energije od cijele Mliječne Staze — više od 100 mi- 
lijardi puta jaći od Sunca. Analiza tog izvora i nekih s njime povezanih 
mutnih oblaka plina pokazuje da se eksplozija supernove mogla odigt-ati 
krajem sedamnaestog stoljeća. No, ranije nisu bile nađene nikakve bi- 
Iješke o takvoj pojavi, što je nedavno navelo neke teoretićare na po- 
misao da se supernova koja je pokrenula nastanak Kasiopeje A odmah 
sažela u cmu rupu koja potpuno onemogućava širenje svjetla od sebe. 

Sada, međutim, VVilliam B. Ashworth, povjesničar astronomije na 
sveućilištu Missouri (Kansas City), tvrdi da je eksploziju u stvari primi- 
jetio engleski astronom Dohn Flamsteed 1680. godine. Dr Ashworth je, 
objavljujući svoje otkriće na 155-om susretu Američkog astronomskog 
društva u San Francisku, istakao da originalno izdanje poznatog Flam- 
steedovog kataloga zvijezda sadrži i jednu blijedu zvijezdu kojoj je 
Flamsteed dao oznaku »3 Casiopeae«. Nikakva zvijezda slična takvoj 
nije nikada kasnije opažena, a astronomi koji su izdavali naredna izda- 
nja kataloga izostavljali su takvo nebesko tijelo, smatrajući da se radi 
o krivom opažanju. Ova zvijezda se međutim nalazi na istoj toćki kao 
i Cas-A. Flamsteedova toćna lokacija zvijezde koju je vidio i zabilježio, 
udaljena je samo tri lućne minute (desetina promjera punog Mjeseca) 
od središta ostatka supemove. Od tada se u našoj Mliječnoj Stazi nije 
pojavila niti jedna vidljiva eksplozija supemove. Ashworthovo otkriće, 
ukoliko ga naredne analize potvrde, pomoći će suvremenim astrofiziča- 
rima da bolje razumiju eksplozije supernova, spektakularnu smrt i rađa- 
nje zvijezda. 



M. D. 

o|ejseu af alo>| zj eo!|6eiuejd auo 

ujeseu n ejo^jz бо^ешзгиел 
nfuefojsod o ežou 6 ojd sfue^ep 

-js шолорип$ n opfjj o>jseqeu 00 

soun$ 'spzejq s>jsuesoosfupsjs 

eu јшгјиебЈо ss ns ojsod 'o>jssj o|iq 
sf nujsj^od eu e^ejsfuiud qjuspsjs 
-osu sfussouzj 'ejsjšoLuje 0S2 po 

BALON ZA 
VENERU 


JUZNA 

KALIFORNIDA SE 
PROŠIRUDE! 


ППјегепја koja su, nezavisno jed- 
ni od drugih, proveli istraživači Od- 
bora za geološka promatranja SAD 
i NASA-e ukazuju da je lužna Ka- 
lifornija ušla u fazu »naglog rasta 
svoje kopnene površine«. Pri tom 
su radio-valovi s dalekih kvasara, 
energijom bogatih nebeskih tijela, 
pripomogli uočavanju ove pojave! 

A. E. Neill, znanstvenik u iet Pro- 
pulsion Laboratory u Pasadeni, 
objelodanio je podatak o porastu 
udaljenosti između laboratorija u 
Pasadeni i centra za proučavanje 
dalekog svemira NASA-e u Gold- 
stoneu, udaljenom oko 193 km sje- 
veroistočno. Porast udaljenosti je, u 
vremenskom rasponu od sedam 
mjeseci, iznosio 20,3 cm! 

Neill je otkrice objavio na jese- 
njoj sjednici američkog Odbora za 
geološka promatranja u San Fran- 
ciscu. Na istom zasjedanju je 1 C. 
Savage iz Geološkog odbora iznio 
rezultate svojih istraživanja koji se 
podudaraju s objavljenim podaci- 
ma laboratorija NASA-e. 

Metoda mjerenja koju je Neill 
primijenio zasniva se na istovreme 
noj registraciji radio-valova koji do- 
laze s dalekih kvasara pomoču dva 
radio-teleskopa postavljena na raz- 
ličitim lokacijama. Usporedbom vre- 
mena stizanja signala, uz upotrebu 
krajnje preciznih satova, mogu se 
mjeriti promjene udaljenosti dvaju 
radio-teleskopa čak manje i od 5 
centimetara. Tehnika je razvijena 
do te mjere da omogućava i regi- 
straciju naprezanja velikih blokova 
Zemljine kore a ima značajnu pri- 
mjenu u službi prognoziranja naila- 
zećih potresa. 

između 1974. i 1978. g. ekipe 
Geološkog odbora ustanovile su, 
mjereći oko 250 linija dugih po 32 
km, da su zabilježene promjene 
dužine linija odgovarale jednoo- 
braznom sažimanju Dužne Kaliforni- 
je u pravcu sjever-jug. Upotrebom 
laserskih zraka postignuta je izvr- 
sna točnost mjerenja s greškom 
manjom od jednog centimetra. 

Međutim, nakon 1978. g. tip pro- 
mjena se mijenja a mreža linija u 


području jezera Salton i doline 
Coachela pokazuje izduženje u 
okomitom smjeru, odn. istok-zapad. 
U Palmdaleu, oko 56 km sjevemo 
od Pasadene, prijeiaz od sažimanja 
u pravcu sjever-jug na izduživanje 
bio je osobito dramatičan. 

Izduženje od 20,3 cm na relaciji 
Pasadena — Goldstone otprilike 
odgovara laserskim mjerenjima ali 
ukazuje da bi zona proširivanja mo- 
gla biti mnogo veća, protežući se 
možda i 160 km na sjeveroistok. 
Prema podacima ekipe NASA-e čr- 
ni se da se slična epizoda izduže- 
nja odigrala 1975. g. Međutim, mje- 
renja koja je tada sprovodio Geo- 
loški odbor nisu još bila dovoljno 
precizna. Razdoblje tokom kojeg 
su tako precizna mjerenja vršena 
kraće je od jednog desetljeća i 
zbog njegove relativne kratkotraj- 
nosti znanstvenici još ne mogu od- 
rediti predstavlja li zabilježena po- 
java samo jednu fazu ciklusa saži- 
manja i izduživanja ili nešto drugo. 
Neočekivanost i opseg širenja na- 
vode na razmišljanje, ali do sada 
nisu dobro razjašnjeni. Nekoliko 
posljednjih godina postojale su 
druge spekulacije prema kojima se 
velike površine Zemljine kore u ci- 
klusima deformiraju. Ali da se u še- 
stomjesečnom razdoblju dogode 
ovako velike deformacije, smatra 
se neobično značajnim. 

Povezanost ove pojave s naila- 
zećim potresima još je u okviru 
pretpostavki i učenjaci poput B Ra- 
leigha iz Geološkog ocfbora su 
spremni reći samo to, da će sada- 
šnji tip naprezanja, ukoliko se na- 
stavi, vjerojatno dovesti do potresa 
u tom području znatno ranije nego 
što bi se on odigrao uz ranije za- 
bilježeni tip sažimanja tla, u pravcu 
sjever-jug. 

I Geološki odbor i NASA, nosioci 
ovog projekta, povećali su broj 
mjerenja na promatranom području 
i zbog mogućnosti predviđanja 
eventualnih razornih potresa. 

M D 


Sovjetski i francuski znanstvenici za- 
jednićki pripremaju jedan sasvim novi 
način istraživanja atmosfere planeta Ve- 
nere. Radi se o programu »Venera — 84«. 
Naime, krajem 1984 godine Sovjetski 
Savez će u pravcu Venere lansirati dvije 
automatske međuplanetarne stanice. 
Svaka od njih nosit će specijalni balon 
koji će napraviti francuski stručnjaci. Po- 
slije otprilike pola godine leta, sredinom 
1985. godine te letjelice stići će u blizinu 
svog cilja. Tada će sa svake letjelice biti 
izbačena kapsula u kojoj je smješten 
balon Matične stanice će aktiviranjem 
svog raketnog motora za kočenje ući u 
eliptićne putanje oko Venere 

Svaki balon s opremom bit će smje- 
šten u kapsuli sfernog oblika, s promje- 
rom od 2 metra. Masa takve kapsule s 
opremom iznosit će oko 400 kg. Poslije 
odvajanja od matične letjelice, balon će 
nastaviti juriti prema Veneri. Prilikom ula- 
ska u Venerinu atmosferu, uslijedit će 
snažno aerodinamičko kočenje a oplata 
kapsule štitit će opremu od silne toplote 
koja će se tom prilikom razvijati. Nakon 
što brzina kapsuie bude smanjena s oko 
11,5 km/sek na svega nekoliko stotina 
metara u sekundi, automatski će biti 
otvoreni padobrani za daljnje kočenje te 
za otvaranje ka^sule radi oslobađanja 
balona u njoj. Zatim će uslijediti automat- 
sko napuhavanje balona, koje će trajati 
oko pet minuta. Nakon što se potpuno 
napuše, balon će doseći promjer od de- 
vet metara. U roku od 40 minuta balon 
ce se pomalo dizati dok ne dostigne 
svoju radnu visinu od oko 56 km iznad 
Venerine površine 

Svaki balon nosit će posebnu kapsulu 
sa 25 kg znanstvenih instrumenata radi 
prikupljanja podataka o uvjetima koji vla- 
daju u atmosferi, o dinamici same atmo- 
sfere i njenom sastavu. Baloni, koje gra- 
de francuski stručnjaci, moraju izdržati 
vrlo ekstremne uvjete jer na visini od 56 
km temperatura Venerine atmosfere iz- 
nosi oko 100 stupnjeva Celzija i u tom 
području glavni sastojak atmosfere je 
sumporna kiselina. 

Planirano je da se baloni izbace u ek- 
vatorijalno područje atmosfere i to na 
nocnoj strani planeta Na visini, na kojoj 
će letjeti baloni, postoji snažna visinska 
struja koja će balone ponijeti na dnevnu 
stranu planeta. Instrumenti na balonima 
trebali bi funkcionirati u trajanju od neko- 
liko zemaljskih dana a to bi bilo dovoljno 
da se obave istraživanja atmosfere i na 
dnevnoj i na noćnoj strani planeta Vene- 
re 

Možemo oćekivati da će program 
»Venera - 84« omogućiti dobivanje mno- 
gih novih dragocjenih informacija što će 
upotpuniti naša saznanja o »jutamjoj zvi- 
jezdi«, s koje je već dosad sttglo mno- 
štvo podataka sa sovjetskih i američkih 
međuplanetarnih letjelica i njihovih son- 
di 

A, Radonic 

MALI ASTRONOMSKI KRUŽOK 


VLASTITO GIBANJE 
ZVDEZDA I SUNCA 


Zvijezde mijenjaju svoja mjesta 

Ako jedan čovjek živi prekratko, ne žive Ijudi. Kada gledamo 
zvjezdano nebo, čini nam se da je ono uvijek isto. I dvije-tri 
generacije Ijudi mogu proći, a da se naizgled na nebu ne 
dogodi ništa. Međusobni položaj zvijezda se ne mijenja sto- 
Ijećima. 

Ipjak, kako mnoge generacije prolaze, tako se mijenja i slika 
zviježđa. Ali potrebno je da zaista prođu mnoge i mnoge ge- 
neracije, u vremenskom trajanju od 10 000 pa i više godina, 



pa da promjene budu uočljive. Na slici 1 se vidi Veliki Medvjed 
prije 50 000 godina, danas i nakon 50 000 godina. Zašto je 
potrebno čekati tako dugo? 

Zvijezde se, kao i Sunce, jedne prema drugima gibaju. 
Gibaju se brzinama od 10 kilometara u sekundi, 100 km/s pa 
i većim. No, iako su to za nas velike brzine, kod zvijezda ih 
je teško primijetiti jer su zvijezde jedne od drugih vrlo daleko. 
Samo zbog vrlo velikih udaljenosti zvijezda, njinov se položaj 
na nebu mijenja vrlo sporo. 

Kako se mjeri brzina gibanja zvijezda? Pitanje je složeno, 
jer se jednim mjerenjem to ne može učiniti. Mi smo promatrači 
s daleke Zemlje i zvijezde vidimo oko sebe, u određenim 
smjerovima. Uzmimo dva jednostavna slučaja. Neka se zvijez- 



da 1 giba pod pravim kutem na doglednicu fslika 2). Vektor 
pokazuje put koji zvijezda pređe u godini dana. Zbog tog 
kretanja, smjer u kojem ćemo zvijezdu vidjeti nakon godine 
dana, zakrenut će se za kut u. Taj se kut, po navadi u astro- 
nomiji, naziva vlastitim gibanjem zvijezde. Vla- 
stito je gibanje zvijezda otkrio engleski astronom Edmund Hal- 
ley 1718. god. (po njemu je prozvan poznati komet). Uspore- 
đivao je koordinate zvijezda zapisane u katalozima starih Grka 
s tadašnjim modernim katalozima. Nekim zvijezdama otkrio je 
znatan pomak i za mnogo kraće vrijeme. Zvijezda s najvećim 
vlastitim gibanjem je Barnardova zvijezda (nalazi se u zviježđu 
Zmijonosca, daleko 5,9 godina svjetlosti, a nama je najbliža 
poslije Alfe Kentaura). Za nju godišnji kut u iznosi 10,3". Kod 
mnogih zvijezda, taj je kut manji, najčešće je manji od 0,1". 
Stoga se vlastito gibanje mjeri na fotografskim plocama koje 
se promatraju uz pomoć mikroskopa. 

Zvijezda 1 giba se poprečno na doglednicu. Njezina brzina 
je transverzalna (poprečna^ vt. Mi smo do sada samo 
ustanovilišto bi se dogodilo da zvijezda ima tu poprečnu br- 
zinu, ali kako da je izračunamo? Za to služi poučak o odnosu 
centralnog kuta i luka kružnice. Luk je jednak umpošku kuta 
i polumjera kružnice: 

v, * ur 

Kako vidimo, za mjerenje poprečne brzine potrebno je 
znati još i udaljenost zvijezde. To je dodatni uvjet koji otežava 
mjerenje zvjezdanih brzina. No kako će se brzina zvijezde 
mjeriti, ako se ona, kao zvijezda 2 na slici 2, giba uzduž do- 
glednice? Ma kakvom se brzinom aibala, ona neće promijeniti 
svoj položaj na nebeskom svodu. Nemamo toliko vremena da 
čekamo do dalekog doba kada će se sjaj zvijezde zbog uda- 
Ijavanja smanjiti. Zato se njena brzina mora mjeriti nekako dru- 
gačije, i to se čini spektroskopski. Gibanje zvijezde prema 
nama ili od nas opažamo po pomaku spektralnih linija. Spek- 
tralne linije zvijezde koja se udaljava, trpe pomak u spektru 
prema crvenom dijelu spektra (pomak crvenom). Pomak je to 
veći što je brzina veća. Kod ove je metode pogodno to, što 
se ne mora čekati jedna ili više godina. Proučava se položaj 
spektralnih linija, proučava se spektar i iz jednog trenutnog 
opažanja određuje se brzina. Ova se brzina naziva još i r a - 
dijalnom brzinomvr (položena je u smjeru radij vek- 
tora koji se pruža od Zemlje do zvijezde). Malo koja zviježda 
se giba samo poprečno na doglednicu, a isto tako, malo se 
zvijerđa giba samo uzduž doglednice; većina zvijezda se giba 
i uzduž i poprečno, ili kako se to kaže, ima i radijalnu vr i 
transverzalnu vt komponentu brzine. 



Zamislimo da zvijezda u godini dana prevali dužinu strelice 
koju pokazuje vektor v (slika 3). Tada će nama zvijezda u toj 
godini promijeniti smjer na nebu za kut u, tj. pomaknut će se 
na nebeskom svodu za dužinu vt, a ujedno, spektroskop će 
mjeriti radijalnu brzinu v r . Prava brzina v ne mjeri se neposred- 
no, već se mjere njezine komponente. Prvu brzinu dobijemo 
















ако njezine komponente vektorski zbrojimo. Budući da se radi 
o pravokutnom trokutu, lako ćemo izvesti račun: 


Mijenja li i Sunce svoje mjesto? 

Pitanje je pomalo smiješno. Zašto se i Sunce ne bi gibalo?! 
Samo, treba utvrditi, prema čemu se Sunce giba? Da li se giba 
prema dalekim galaktikama, prema središtu vlastite galaktike, 
Kumovskoj Slami, ili prema okolnim, najbližim zvijezdama. Naj- 
lakše je određivati položaj i brzinu u odnosu na riajbliže žvi- 
jezde, tj. one zvijezde, kojima se može izmjeriti i daljinfi i 
brzina sa smjerom gibanja. 

Da se Sunce giba među susjednim zvijezdama, opaža se 
po slijedećoj pojavi. Pokazalo se, da se susjedne zvijezde 
razmice od jednog mjesta na nebu, koje se nalazi na sasvim 
suprotnoj strani neba od onog prvog mjesta. Ustvari, radi se 
o pojavi perspektive. Putujemo li npr. nekim krajolikom, činit 
će nam se, da se predmeti u smjeru našeg gibanja razmiču, 
dok oni predmeti koje pretječemo, koji ostaju iza nas, se stiš- 
ču. To znači da se Sunce-zvijezda, giba prema onom dijelu 
neba od kojega se zvijezde razmiču. Putovanje Sunca prika- 
zano je na slici 4. Vektor brzine Sunca ima početak (1) i kraj 



(2). Kada od položaja Sunca 1 i 2 gledamo prema zvijezdama, 
one će nam se činiti kao da same mijenjaju svoja mjesta na 
nebeskom svodu, od 1 prema 2. No to je prividno, to je samo 
odraz gibanja vlastitog gibanja Sunca. Tako se može odrediti 
smjer i brzina gibanja Sunca, sve u odnosu na najbliže zvi- 
jezde. Točka na nebeskom svodu prema kojoj se giba, zove 
se apeks, a točka od koje se giba, antapeks (antiapeks). 

Naravno, ne giba se samo Sunce, već se i ostale zvijezde 
gibaju. Stoga će opaženo gibanje zvijezda ovisiti i o njihovom 
gibanju i o gibanju Sunca prema njima. Ali slika krajolika ostaje 
gotovo ista, kao da Sunce prolazi između nepomičnih zvijez- 
da: koliko ima zvijezda koje se nalaze ispred nas - koje se 
razmiču od apeksa, toliko ima i zvijezda iza nas — one koje 
se primiču antapeksu. 

Marom mnogih astronoma izrađeni su katalozi vlastitih gi- 
banja i radijalnih brzina zvijezda, dakle onih zvijezda kojima 
je poznata i daljina (inače im se ne bi mogla odrediti poprečna 
brzina). Kada se uzmu sve zvijezde iz tin kataloga, za brzinu 
gibanja Sunca prema apeksu — izlazi da se giba 19,7 kilome- 
tara u sekundi. Taj se apeks nalazi u zviježđu Herkula, a an- 
tapeks u Golubici. 

Kamo će Sunce stići ako nastavi ovim tempom putovanja? 
Da li ćemo se približiti zvijezdama? No, koliko se zvijezdama 
»približavamo«, toliko se one pred nama »razmiču«, razilaze. 
Žato će u daljoj budućnosti doći samo do promjene izgleda 
zviježđa. Susjedi Sunca postat će druge zvijezde, a udalje- 
nosti do njih će i dalje ostati vrlo velike. Zanimljivo je da će 
Barnardova zvijezda, koja je danas 1,5 puta dalje nego što 
je poznata Proxima Centauri, za neko vrijeme postati nama 
najbliža jer nam se približava u takvom smjeru i takvom brzi- 
nom. Sudar Sunca s nekom zvijezdom je krajnje nemoguć radi 
velikih razdaljina među zvijezdama. 

Maja Šuveljak, 
suradnica Zvjezdarnice 



Promatranja sudionika Kampa na telesko- 
pu »Celestron 8« 


XII ASTRONOMSKI 
OMLADINSKI KAMP 
U PRVIĆ-LUCI 


^^mladinski astronomski kamp, dvanaesti po redu, 
održan je od 19. do 30. VII u mjestu Prvić-Luka, na 
otoku Prviću u blizini Šibenika. Organizatori kampa bili 
su i ove godine pokret »Nauku mladima« SRH, Zvjez- 
darnica iz Zagreba i Astronomsko-astronautićko dru- 
štvo SRH. Kampu je prisustvovalo 50 ućenika osnovnih 
i srednjih škola koji su pokazali najbolje rezultate na 
natjecanjima iz astronomije. Predavaći su bili stručnjaci 
iz astronomskih opservatorija i fakulteta, a demonstra- 
tori su uglavnom bili studenti. 

Osnovna tema ovogodišnjeg kampa bilo je Sunce 
i metode istraživanja Sunca. 

Rad kampa sastojao se iz dva dijela: teorijskog i 
praktičnog. Teorijski dio sastojao se je iz predavanja 
vezanih uz Sunce i izlaganja najboljih radova s repu- 
bličkog i saveznog susreta Pokreta »Nauku mladima«. 

Praktični dio činila su promatranja i snimanja neba 
i nebeskih objekata. Po danu je, naravno, promatrano 
i fotografirano Sunce, dok se noćni rad odvijao u pet 
grupa: za meteore, promjenljive zvijezde, fotometriju 
i spektroskopiju, planete i astrognoziju, te grupe za 
fotografiju. 

Osim stručnog dijela, postojao je i kulturno-zabavni 
program. On se sastojao iz sportskih aktivnosti, projek- 
cija filmova, izleta na Otok Mladosti, te astronomskog 
kviza na kojem su se natjecali sudionici kampa. 

Na završetku, svim sudionicima su podijeljena pri- 
znanja za sudjelovanje u radu kampa. 

Č. 1 








PIONEER - VENUS 
OTKRIVA NAM 
DEDINSTVENU 
VENERINU POVRŠINU 

C 5 odine 1978. prema Veneri su 
se kretale četiri svemirske sonde. 

Pioneer-Venus 1 i Pioneer-Venus 2 
s američke strane, te Venera-11 i 
Venera-12 sa sovjetske strane. 

Obje »Venere« i Pioneer-Venus 2 
su u potpunosti izvršili svoja mjere- 
nja pomocu raznoraznih instrume- 
nata prilikom spuštanja na površinu 
planeta. (Vidi ĆiS br. 5, 1978-79.). 

Pioneer-Venus 1 još i sada kruži 
oko Venere i obavlja znanstvena is- 
pitivanja. 

Letjelica Pioneer-Venus 1 , lansi- 
rana 20. 5. 1978. godine, ušla je u 
eliptičnu orbitu 200 - 60 000 km oko 
Venere i postala treci Venerin 
umjetni sateiit. Sonda posjeduje uz 
ostale instrumente i radar za karti 
ranje površine. 

Radarski maper na Pioneer-u, ko- 
ji kruži oko Venere, (a ova je sto 
Ijećima smatrana Zemljinim sestrin- 
skim planetom), snimio je tako čud- 
ne površinske oblike da nam je na- 
metnuo pitanje: kako su se dva ti- 
jela slične mase, formirana u pri- 
bližno istom vremenu i prostoru, 
mogla razviti u tako različite plane- 
te. Radarski podaci nam pokazuju 
prvi točniji izgled Venerine površi- 
ne koja je inače skrivena za kame- 
re neprozirnim oblacima. Do sada 
su dobivene dvije slike s Venerine 
površine koje su poslale sovjetske 
sonde tipa »Venera« o čemu je naš 
časopis donio izvještaje u prija- 
šnjim brojevima. Podaci s Pioneer 
Venus-a oživljuju ranije tvrdnje da 
je svako tijelo jedinstveno u Sunče- 
vom sustavu 

Pukotinska dolina na Veneri, рп 
kazana na sl. 1 , je istočni dio tako 
zvane Afroditine Zemlje. Ova doli 
na je najniža točka otkrivena na 
planetu, a leži oko 2,9 km ispod Ve- 
nerine »morske razine« (misli se na 




Pukotina 250 х 2200 km za sada je najvece 
uleknuće na Venerinoj površini. 

Venerina povrsina prikazana Merkatorovom projekcijom 
pokazuje nam dosta raznolik i dinamičan reljef — ali 
različit od Zemljinog. 








Takozvana 
Zemlja Ištar 
na Veneri 
ogromna je 
visoravan 
koju ovdje 
vidimo u 
usporedbi s 
površinom 
SAD (oko 9 
milijuna 
km'). 


Opći pogled 
na Veneru 
kako bi je 
vidjeli bez 
njezine 
guste 
atmosfere. 
Velike 
denivelacije 
(razlike u 
visinama 
reljefa) vece 
su nego na 
Zemlji. 




planetarni radius, jer na Veneri ne- 
ma mora). Pukotina je 280 km široka 
i 2250 km duga. Velike dimenzije 
udoline i graničnih brdskih lanaca 
govore o njenom tektonskom pori- 
jeklu. Gibanje tektonskih ploča do- 
godilo se, kako se čini, vrlo rano u 
Venerinoj povijesti, a planetarna 
površina kakva je sada, bitno je 
različita od Zemljine. 

Umjetnička slika Zemlje Ištar (sl. 
2 ), nastala na temelju radarskih po- 
dataka, pokazuje veličinu tog pro- 
stora u usporedbi s obrisom grani- 
ca SAD-a. Zapadni dio Zemlje Ištar 
predstavlja visoravan koja se nalazi 
oko 3 km iznad »morske razine«. 
Omeđena је sa zapada i sa istoka 


planinama koje se dižu 2-3 km iz- 
nad visoravni, tj. 5 — 6 km iznad 
»morske razine«. Ištar visoravan, u 
usporedbi s prostorima na Zemlji, 
viša je i dvaput prostranija od viso- 
ravni Tibeta. Centralni prostor je ra- 
van i vjerojatno pokriven mlađim iz- 
Ijevima tave. Velike kosine oko ruba 
visoravni su vrlo strme, kako poka- 
zuju radarski podaci. Najviša točka 
na planetu (Maxwell Gorje) pruža 
se 10 kilometara iznad »morske ra- 
zine« i 8 kilometara iznad susjedne 
visoravni. Radarska promatranja sa 
Zemlje i Pioneer Venus-a pokazuju 
da je ovaj prostor najbrdovitiji dio 
Venere. 

Na Veneri, kako pokazuju radar- 
ski podaci, nizine koje su analogne 
Zemljmim oceanskim bazenima, či- 
ne samo oko 30% planetarne povr- 
šine, dok su na Zemlji, oko 75% 
planeta nizine i zavale. Na temelju 
istraživanja Pioneer Venus-a sada 
se priprema projekt »VOIR« (Vene- 
rin orbitirajuci radar) koji je kandi- 
dat u NASA-inom budžetu za 1982. 
godinu. Radarsko snimanje je jedini 
put da se dobiju slike Venerine po- 
vršine u planetarnim razmjerima, 
zato što je Venera okružena slojem 
oblaka koji trajno sakrivaju njezinu 
površinu. Moc razlučivanja radar- 
skih slika dobivenih s Pioneer Ve- 
nus-a iznosi oko 30 km, a visinske 
razlike se mogu razlučiti i do oko 
200 metara, što omogucuje prouća- 


vanje Venerinog reljefa točnije ne- 
go za bilo koje drugo tijelo Sunče- 
vog sistema, izuzimajuci Zemlju. 

Merkatorova projekcija Venerine 
površine dobivena na temelju ra- 
darskih podataka, koja je prikazana 
na sl. 3, ističe velike površinske 
strukture na planetu: 

Ištar Zemlja — kontinent velik 
kao Australija, 

Maxwellove Planine — veće ne- 
go Mt Everest, 

Beta Regio - niz vulkana duži 
od niza Hawaii-Midway, 

Zemlja Afrodite — kontinent ve- 
lik kao pola Afrike. 

Crna područja na sl. 3 sada su 
još u obradi. 

Slika 4 prikazuje opci pogled na 
Veneru, kako bi izgledala bez svoje 
guste atmosfere, također dobivena 
na temelju višegodišnjih radarskih 
snimanja. 

Krateri koji se mogu nazrijeti na 
površini su ili vulkanskog ili meteo- 
ritskog porijekla. Nizinske formacije 
bit će predmetom dodatnih ispitiva- 
nja. I tako, na temelju radarskih po- 
dataka dobili sino nove predodžbe 
o Venerinoj površini čija je povijest 
formiranja, izgleda, bitno različita 
od Zemljine. 

Albert Plovanić, 
suradnik Zvjezdarnice 







POLETJELA RAKETA 


NOSAČ »ARIANE« 


EVROPA 

Krajem prošle godine uspješno 
je obavljen prvi pokusni let rakete 

— nosača »Ariane«, koju su udru- 
ženim snagama izgradile zemlje 
članice Evropske svemirske agen- 
cije (ESA). Radi se o veoma važ- 
nom svemirskom programu, u ko- 
jem sudjeluje deset zapadno - ev- 
ropskih zemalja. Naime, »Ariane« 
treba postati pouzdano transportno 
sredstvo koje će Zapadnoj Evropi 
omogućiti potpunu samostalnost na 
polju lansiranja raznovrsnih satelita: 
telekomunikacijskih, meteoroloških, 
navigacijskih, istraživačkih itd. U 
tom pogledu Zapadna Evropa želi 
se sasvim osloboditi zavisnosti od 
Sjedinjenih Američkih Država. Ona 
želi vlastitim snagama lansirati svo- 
je satelite. I ne samo svoje. Evrop- 
ska raketa — nosač trebala bi kon- 
kurirati raketama drugih »svemirskih 
sila«. Pomoću nje lansirali bi se i 
sateliti vanevropskih zemalja koje 
nemaju svoje rakete — nosače. 

Stvaranje evropske 
rakete 

Težnja Zapadne Evrope da bude 
samostalna u korištenju i istraživa- 
nju svemirskih prostranstava, uvje- 
tovala je da rad na evropskoj raketi 

— nosaču počne još 1964. godine 
kada je bila formirana organizacija 
za razvoj raketa - »ELDO«. Tada 
se radilo na konstruiranju raketa - 
nosača tipa »Evropa«. Međutim, taj 
program doživio je neuspjeh. Izgle- 
da da tadašnja svemirska tehnolo- 
gija zapadnoevropskih zemalja nije 
mogla zadovoljiti potrebama. Tako 
je prvi njihov zajednički pokušaj 
gradnje moćne rakete — propao. 
Godine 1972. Francuska je predlo- 
žila gradnju trostepene rakete - 
nosača »Ariane«. Francuska je nai- 
me, samostalno radila na svom sve- 
mirskom programu daleko više ne- 
go što je to bio slučaj kod ostalih 
zapadnoevropskih zemalja. Tako 
su francuski stručnjaci lansirali cije- 
lu seriju satelita pomoću vlastite ra- 
kete tipa »Diamant«. Naravno, rake- 
ta »Diamant« po svojim mogućno- 
stima znatno je slabija u usporedbi 
sa zahtjevima kakvi se postavljaju 
pred zajedničku evropsku raketu. 
Međutim, iskustvo Francuske na 


I SVEMIR 


polju svemirske tehnologije ipak je 
odigralo veliko značenje. Upravo 
zahvaljujući upornim predlaganjima 
Francuske, konačno je bio usvojen 
projekt »Ariane«. Bio je to važan 
datum — 30. srpanj (juli) 1973. Taj 
dan označio je novi zamah zapad- 
noevropskih zemalja u njihovim 
stremljenjima prema svemirskim 
prostranstvima. U Evropskoj sve- 
mirskoj agenciji formirana je po- 
sebna grupa za koordinaciiu rada 
na spomenutom programu. Rukovo- 
đenje radovima na raketi »Ariane« 
preuzeo je francuski Nacionalni 
centar za svemirske studije — 
CNES. Kad je riječ o početku rada 
na raketi »Ariane«, treba istaći da 
Francuzi nisu bili samo beskrajno 
uporni i puni vjere u uspjeh, već su 
i »najdublje zavukli ruku u džep«. 
Naime, Francuska podmiruje čak 
dvije trećine financijskih sredstava 
potrebnih za rad na raketi »Ariane«, 
točnije, ona financijski sudjeluje sa 
64%. Pod znanstveno-tehnološkim 
vodstvom Francuske, njeni partneri 
pristali su na zajednički program sa 
znatno manje entuzijazma i vjere u 
uspjeh, što ćemo vidjeti iz slijede- 
ćih pokazatelja. Osim Zapadne 
Njemačke, koja u troškovima su- 
djeluje sa jednom petinom odno- 
sno 20%, te Belgije, čiji je udjel 
5%, na ostalih sedam zemalja ot- 
pada manje od 3% od ukupnih 
sredstava za »Ariane«. Ovdje spa- 
daju Velika Britanija (2,5%), Nizo- 
zemska (2%), Španjolska (2%), Ita- 
lija (1,7%), švicarska (1,2%), šved- 
ska (1,1%) te Danska (0,5%). 

Kozmodrom u Južnoj 
Americi 

Interesantno je da budući zapad- 
noevropski sateliti neće polijetati sa 
»starog kontinenta« već sa sasvim 
drugog kraja našeg planeta, iz ]už- 
ne Amerike, točnije, iz Francuske 
Gvajane. U toj zemlji, kod mjesta 
Kourou, nalazi se poligon kojeg su 
Francuzi sagradili prilikom razvoja 
svog nacionalnog svemirskog pro- 
grama. Možda će nekom izgledati 
čudno, što se u ovoj maloj južnoa- 
meričkoj zemlji nalazi raketna baza 
Evropske svemirske agencije. Stvar 
je u tome što se ta zemlja nalazi 


blizu ekvatora (točnije, malo »iz- 
nad« ekvatora). Naime, što je koz- 
modrom bliže ekvatoru, to su veće 
mogućnosti rakete koja s njega po- 
lijeće. Kod ubacivanja satelita u or- 
bitu oko Zemlje, uvijek se uzima u 
obzir i brzina Zemljine vrtnje oko 
vlastite osi. Znamo da mjesta na 
većoj geografskoj širini (dakle, ona 
koja su udaljenija od ekvatora), 
imaju manju brzinu vrtnje oko zem- 
Ijine osi rotacije. Drugim riječima, 
»Ariane« će više koristiti Zemljinu 
vrtnju oko osi, nego što je to slučaj 
s američkim, sovjetskim, japanskim 
ili kineskim raketama. Kozmodrom 
kod Kouroa posebno je pogodan 
za lansiranje stacionarnih satelita, 
koji se moraju lansirati u orbitu čija 
ravnina leži u ravnini ekvatora, a to 
se prvenstveno odnosi na teleko- 
munikacijske satelite. Do sada je s 
platforme u Francuskoj Gvajani bilo 
lansirano desetak satelita uz pomoć 
francuskih višestepenih raketa tipa 
»Diamant — A« i »Diamant — B«. 

Raketa je ostala na 
rampi 

Poslije punih šest godina rada na 
raketi »Ariane«, došao je trenutak 
za pokusni let prvog primjerka tog 
raketnog sistema. Bilo je to 15. pro- 
sinca 1979. godine. Upaljena su če- 
tiri snažna raketna motora koji stva- 
raju potisnu silu od ukupno 240.000 
kiloponda. Pojavio se bakrenastocr- 
veni plamen i... samo jednu sekun- 
du kasnije, motori su se ugasili! Ra- 
keta se nije ni pomakla. Ostala je 
mirno na rampi. Stotine znanstveni- 
ka i stručnjaka okupljenih u svemir- 
skoj bazi, ostalo je razočarano. Isto 
tako i svi oni s druge strane Atlan- 
tika, koji su s nestrpljenjem očeki- 
vali prvi let nove evropske rakete. 
Ipak, uskoro je svima bilo jasno da 
se nije dogodilo ništa strašno ni 
beznadno. Na kraju, takva se izne- 
nađenja događaju i »svemirskim si- 
lama« s bogatim iskustvom. Važna 
je bila činjenica što su uređaji za 
sigurnost funkcionirali besprijekor- 
no. Upravo zato, »Ariane« je ostala 
na rampi neoštećena. Netko je pri- 
mijetio: »To je već njezin prvi us- 
pjeh«. 

Ipak, pitamo se zašto su se mo- 





tori ugasili? Prema prvim pretpo- 
stavkama stručnjaka, izgledalo je 
da je bio nedovoljan pritisak u jed- 
nom od četiri raketna motora. To bi 
značilo da je jedan motor stvarao 
potisnu silu manju od predviđene, 
uslijed čega je moglo doći do ka- 
tastrofe rakete na samom početku 
leta. Ustvari, pokazalo se poslije da 
su dva senzora za pritisak dala kri- 
ve podatke. Znači, motori su bes- 
prijekorno radili, a kompjutor koji 
prima sve podatke o funkcioniranju 
raznih sistema na raketi, dobivši po- 
grešne podatke o tobožnjem ni- 
skom pritisku u motoru, automatski 
je obustavio cijelu operaciju starta 
i motori su ugašeni prije nego što 
su postigli potisak potreban za po- 
kretanje rakete. Istovremeno bloki- 
rane su poluge kojima je raketa bila 
vezana za rampu. Sve je to bilo 
zbog lažne informacije senzora, a 
ispravnog reagiranja kompjutora. 

»Ariane« je poletjela 

Konačno, prva raketa - nosač 
»Ariane« uspješno je lansirana 24. 
prosinca (decembra). Poslije dvije i 
pol minute leta uspješno se odvojio 
prvi stupani, a oko pet minuta posli- 
je starta odvojen je i drugi stupanj. 
Prvi pokusni let »Ariane« uspio je. 
lako se radilo o prvom letu, te nije 
bio predviđen neki posebni satelit, 
ipak je »Ariane« ponijela jednu teh- 
nolosku kapsulu. Tako je praktično 
»Ariane« već izbacila u orbitu prvi 
satelit. Spomenuta kapsula, a tako- 
đer i poseban balast, ubačeni su u 
eliptičnu orbitu čija udaljenost od 
Zemlje varira od 201 do 36.003 ki- 
lometra. Ravnina te orbite nagnuta 
je u odnosu na ravninu ekvatora za 
17,5 stupnjeva. 

Lansiranje je potpuno uspjelo, 
svi raketni stupnjevi radili su po pla- 
nu a teret je odvojen u predviđeno 
vrijeme. Bilo je to prvo od čćtiri pla- 
nirana pokusna lansiranja. Slijede- 
ća tri leta trebala bi se obaviti u to- 
ku ove godine. Ukoliko bi se sve 
odvijalo bez većih problema, slije- 
deće, 1981. godine »Ariane« će lan- 
sirati po prvi put satelit, kao raketa 
koja je ušla u operativnu upotrebu. 
Drugi pokusni let »Ariane« trebao bi 
uslijediti krajem svibnja (maja) ove 
godine. Tom prilikom, osim tehnolo- 
ške kapsule, »Ariane« će ponijeti u 
orbitu instrumente za istraživanje 
magnetosfere (koje je pripremio in- 
stitut Мах Planck, SR Njemačka) te 
satelit »Oscar - 9« za potrebe ra- 
dioamatera. Oni će biti ubačeni u 
sličnu eliptičnu orbitu kao što je to 
slučaj kod prvog leta »Ariane«. 


Da li će »Ariane« biti 
ekonomična? 

Do sada je rad na programu 
»Ariane« stajao ukupno četiri i pol 
milijarde francuskih franaka. Pojedi- 
načni primjerak rakete »Ariane« ci- 
jeni se na oko 150 milijuna francu- 
skih franaka (oko 600 milijuna novih 
dinara). Ta cijena vjerovatno neće 
biti previsoka. Naime, najpoznatija 
međunarodna organizacija za sate- 
litske komunikacije - »Intelsat«, 
već je ranije donijela odluku da se 
jedan satelit, iz serije »Intelsat — 
5«, lansira pomoću »Ariane«. Treba 
istaći da je to vrlo značajna potvrda 
ispravnosti ideje o potrebi same ra- 
kete »Ariane«. Vjeruje se da će i 
nekoliko arapskih zemalja, zatim In- 
dija te neke zemlje s južnoameri- 
čkog kontinenta, također željeti 
svoje telekomunikacione satelite 
poslati u svemir pomoću zapad- 
noevropske rakete. Vjeruje se da 
će većina zemalja birati između 
»Ariane« i američkog transportera 
»Space Shuttle«. činjenica što će 
taj,j u budućnosti glavni američki 
svemirski transportni sistem ući u 
operativnu upotrebu vjerovatno od 
1982. godine a ne ranije, doprinijet 
će afirmaciji zapadnoevropske ra- 
kete. Sadašnje kalkulacije pokazuju 
da će u slijedećem desetljeću po- 
stojati potreba za oko 40 i više lan- 
siranja »Ariane« a to bi trebalo zna- 
čiti da bi se program gradnje te ra- 
kete financijski isplatio. 

Raketa — nosač 

Raketa »Ariane« visoka je 47 me- 
tara a njena težina na startu iznosi 
nešto preko 200 tona. Za uspored- 
bu, recimo da je to znatno veča 
masa od američke rakete tipa »Titan 
— 2«, koja je svojevremeno kori- 
štena za lansiranje svemirskih bro- 
dova »Gemini« s dva člana posade. 
Prvi stupanj »Ariane« ima masu od 
preko 150 tona od čega 140 tona 
otpada na raketno gorivo. Promjer 
tog dijela rakete je 380 cm. Drugi 
stupanj ima promjer od 260 cm i 
masu od 36 tona od čega su 33 
tone gorivo. Ima jedan raketni mo- 
tor. Treći stupanj ima jedan raketni 
motor koji kao gorivo koristi tekući 
vodik i tekući kisik. To je vrlo zanim- 
Ijivo jer u svijetu ima malo raketnih 
stupnjeva koji koriste ova kriogena 
goriva što se u rezervoarima drže 
pri izuzetno niskim temperaturama. 
To su najbolja kemijska goriva koja 
se koriste u raketnoj tehnici jer 
omogućavaju najveće brzine istje- 
canja sagorjelih plinova iz sapnice 



»Ariane«, evropska raketa 
na svom prvom startu na 
poligonu u Gvajani 

raketnog motora, zbog čega imaju 
visoki takozvani specifični impuls. 
Treći stupanj »Ariane« visok je 8,5 
metara, širok 260 cm, s masom od 
9,5 tona od čega 8 tona čine tekući 
vodik i kisik. 

»Ariane« će moći lansirati satelite 
mase do četiri tone u niže orbite 
oko Zemlje. U eliptične orbite s pe- 
rigejom od 200 km i apogejom od 
36.000 km moći će ubacivati satelite 
mase preko jedne i pol tone. To će 
značiti da se u geostacionarnu or- 
bitu, na visini od 35.800 km, u rav- 
nini ekvatora, može lansirati satelit 
mase od oko 800 kg (na toj visini 
satelit praktično »stoji« nad istim 
područjem Zemljine površine). No, 
.raketa »Ariane« moći će se i dalje 
usavršavati i pojačavati. -Tako se 
razmatra projekt evropskog raketo- 
plana »Hermes« koji bi imao masu 
od oko 10 tona i mogao bi ponijeti 
do pet astronauta. Za ovaj projekt 
koristila bi se dva stupnja pojačane 
rakete »Ariane«. Dakle, »Ariane« 
otvara vrlo raznovrsne perspektive 
Evropskoj svemirskoj agenciji. Us- 
pjeh prvog probnog leta nagovje- 
štava nam da će »Ariane« postati 
pouzdano evropsko transportno 
sredstvo za svemir. 

Ante RADONIĆ 

šuradnik Zvjezdarnice 






NMSRMDNI 

НДТЈЕСДЈ 

Odgovori na pitanja iz broja 5, 1979/80. 

1. Kako se zove galaktika za koju se pretpostavlja da 
je za sada najmasovnija u svemiru? 

— M 87 ili Virgo A. 

2. U drugoj polovici 18. st. ekspiodirala je do sada zad- 
nja supernova. Kako se zove zvijezda - njezin ostatak i 
u kojem se zviježđu nalazi? 

- Cas A u Kasiopeji. 

3. Pomocu kojeg sredstva (uredaja) se danas moze naj- 
lakše izraounati masa Mjeseca? 

— Pomocu umjetnih satelita. 

4. Koliki je normalni tlak zraka na Zemlji, a koliki je 
prosječni tlak atmosfere na Marsu? 

— Na Zemlji 1013 mbara, na Marsu 8 mbara. 

5. Tri planeta ce se u svibnju mjesecu naci u jednom 
zviježđu. Koji su to pleneti i u kojem zvijezđu? 

- Mars, lupiter i Saturn u zviježdu Lava. 

Rezultati natjecaja iz br. 5 

1. nagrada Slavko Obadov, Sarajevo, 2. Ognen Nastov, 
Skopje, 3. Oanilo lovanović, Titograd, 4. Zvonko Patafta, 
Suhopolje, 5. Zoran Miličic, Županja, 6. Zoran Vertlberg, 
Karlovac, 7. nagrada: Miodrag Dovijarski, Vrbas. 

Odgovori na pitanja iz br. 6, 1979/80. 

1. Koji astronom je prvi opazio Sunćeve pjege i koje 
godine« 

- Galileo Galilei, 1612. godine. 

2. Naša Galaktika ima dva poznata pratioca. Kako se 
oni zovu i da li ih možemo promatrati iz nasih krajeva? 

— Veliki i Mali Magellanov oblak. Ne vide se iz naših 
krajeva. 

3. Koliko traje ciklus Sunčeve aktivnosti (vrijeme izme- 
đu dva uzastopna maksimuma)? 

- Traje 11 godina. 

4. Koliku je otprilike masu imao meteorit koji je naćinio 
poznati krater u Arizoni? 

- Oko 2,6 milijuna tona. 

5. Kako se zove uređaj koji nam najvjernije doćarava 
objekte i pojave na nebeskom svodu? 

- Planetarij. 

Rezultati natjećaja iz br. 6, 1979/80. 

1. nagrada: Mira Sarac, Vrlika, 2. Staniša Velinov, S. Pa- 
ranovo (Bosilegrad), 2. Ilonka Rac, Njegoševo, 4. Stefek Gr- 
mec, Cestica (Varazdin), 5. Ranko Kretija, Gornji Velisici, 

6. Biljana Lacarac, Novi Sad, 7. nagrada: Ljubo Stefanic, 
Koper. 

NOVI NAGRADNI NAT3EČA3 

1. Na kojem planetu je tzv. Maxwellovo Gorje za koje 
se smatra da je više od Mt Everesta? 

2. Kako se zove tocka na nebeskom svodu prema kojoj 
se giba naše Sunce? 

3. Koliko iznosi, prema novijim istraživanjima, starost 
naše Zemlje? 

4. Kada će tokom ove godine divovski planeti lupiter 
i Saturn biti u položaju iza Sunca (navesti datum)? 

5. Koju sjajnu zvijezdu nalazimo pomoću ruda Velikih 
Kola? 

1. nagrada: knjiga »Tamo gdje se zvijezde radaju«, 2. 
nagrada: karta Mjeseca, 3. nagrada: knjiga »Zvijezde, pul- 
sari, kolapsari«, 4. knjiga »Drama u Svemiru«, 5. knjiga »Na- 
ijećemo se u znanju iz astronomije«, 6. knjiga »Mount Pa- 
lomar«, i 7. nagrada: karta Sunćev sustav. 

Rjesenja za natjećaj šalju se na adresu: Zvjezdarnica, 
41001 Zagreb, Opatička 22, p.p. 943. Rok za slanje odgo- 
vora na natjećaj je: 10. listopada (oktobra) 1980. g. 



Kako se srtaći na nebeskom 
svodu 

Nebeski pol 

Svakom čovjeku koji po prvi puta sa zanimanjem skrene po 
gled prema ^vijezdarna i zaželi saznati što su te sitne svje- 
tlucave iskrice koje iz noci u noc daju Ijepotu nebeskom svodu, 
teško je u prvi mah snaci se u tom moru svjetalaca koja negdje 
rjeđe, negdje gušce ispunjavaju nebesku poluloptu. U dana- 
šnje vnjeme kada smo sakupili već mnoga znanja o planetima, 
zvijezdama i ostalim nebeskim objektima i pojavama, još uvijek 
je zadržano, zbog jednostavnosti orijentacije, prastaro imeno- 
vanje. Tako slušamo da je taj i taj objekat u zviježđu Lava 
ili da se Sunce trenutačno nalazi u škorpionu, zviježđu zodi- 
jaka. I mada je vec svima jasno da na nebu ne postoji ni Lav 
m Škorpion i da zvijezde u zviježđima stvarno msu ničim po 
vezane vec se, dapače, nalaze na različitim udaljenostima u 
svemiru, moramo i danas priznati da su stari narodi s mnogo 
mašte nadjevali imena pojedinim skupinama zvijezda, vezivali 
ih prekrsanim mitološkim pričama i izveli tako svrsishodan si- 
stem orijentacije na nebu. Kako? Naprosto su iz noci u noc 
gledali nebo iznad sebe i zapažali aa se zvijezde jedna s 
obzirom na drugu »ne krecu« Vrtio se samo cijeli nebeski svod 
i to uvijek oko jednog te istog centra vrtnje. Tako su iskustvom 
došli do spoznaje o nebeskom polu, koji, je danas znamo, 
zamišljena točka u kojoj pravžc koji prolazi kroz Zemljine po- 
love probada nebesku sferu. Vrlo biizu sjevernog nebeskog 
pola nalazi se zvijezda pomoću koje ga je vrlo lako pronaći 
pa je dobila ime Sjevernjača (Polara) Za razliku od nas na 
sjevernoj zemljinoj polukugli, Ijudi koji žive na južnoj polukugli 
nemaju takvu mogucnost orijentacije pa se moraju drugačije 
snalaziti u potrazi za južnim nebeskim polom A pronaci Sje- 
vernjacu, glavnu zvijezdu Malog Medvjeda, zaista je lako Ve 
cina Ijudi bez posebnog poučavanja lako nalazi na nebu lik 
što ga naš narod zove Velika Kola, a to je najsjasniji dio po- 
znatog zviježđa Veliki Medvjed. Produžimo li pravac kroz 
stražnje dvije zvijezde Velikih Kola i nanesemo li udaljenost 
među njima otprilike tri puta na taj pravac oko ce nam se 
zaustaviti na Sjevernjači. Kada bi strpljivo piomatrali kretanje 
nebeskog svoda cijele noci činilo bi nam se da jedino Sjever- 
njača miruje dok se sve ostale zvijezde okrecu oko nje u 
krugovima. No, to je tek početak velike nebeske igre saznanja, 
a nebeski pol je samo jedna od važnih točaka orijentacije na 
nebu U slijedecim brojevima našeg ćasopisa osvrnut cemo 
se i na ostale 

Važno je rnedutim napomenuti da poznavajuci izgled zvijež 
da Veliki i Mali Medvjed vrlo lako možemo nastaviti s upozna- 
vanjem ostalih zviježđa. Tako cemo na pnmjer, slijedeci luk 
odnosno rudo Velikih Kola naci sjajnu zvijezdu Arktur, glavnu 
zvijezdu zvijezđa Volar (Bootes) i tako dalje. Nešto je teže 
sa zvijezđima bez sjajnijih zvijezda, ali uz pomoc karata 
zvjezdanog neba, svaki se promatrač može lako snaci, uz os- 
novno poznavanje orijentacije na nebu 

fzgted našeg neba 15. гијпа oko 
22 sata i 30 minuta 

Kumovska Slama (Mlijećni Put) proteže se od pravca istoka 
preko zenita prema zapadnom obzoru Slijedivši njezin trag 
možemo naci zviježđe Bika i sjajnu skupinu zvijezda Vlašice 
(Plejade), Kočijaša s blistavom Kapelom, Perzeja, Andromedu, 
Pegaza, Kasiopeju i Cefeja, Labuda i Liru, Orla, Zmiju, Zmijo- 
nosca i zviježđe Strijelca koje se spušta prema zapadnom 
obzoru 

Najbliže zenitu, što znači visoko na nebu, smjestili su se 
Cefej, Kasiopeja, Labud i Lira. 





Veliki Medvjed se proteže nisko nad sjevernim obzorom. 
Između Velikog i Malog Medvjeda proteže se vijugavi Zmaj 
s glavom uperenom prema Herkulu. Ispod Herkula prema za- 
padnom obzoru tonu Sjeverna Kruna i Volar. 

Na južnom nebu u ovo doba nema sjajnijih zvijezda. Točno 
u pravcu juga, nisko nad obzorom, nalazi se Fomalhaut, glavna 
zvijezda zviježđa Dužna Riba. Iznad ovog zviježđa naći ćemo 
zviježđa zodijaka Darac i Vodenjak, a još više nalazi se Pegaz. 
Nad istočnim se obzorom uzdiže Rijeka Eridan, Kit, Ovan i 



Ribe. 

Položaji planeta 

Merkur se dana 26. kolovoza (augusta) nalazio u gornjoj 
konjunkciji tj. u položaju iza Sunca. Dana 9. rujna (septembra) 
nalazi se u konjunkciji sa Saturnom i to 1° južno. U maksimal- 
nom otklonu na 25° od Sunca, bit će 11. listopada (oktobra), 
a već 3. studenog (novembra) bit će u položaju između Zemlje 
i Sunca tj. u donjoj konjunkciji. 

Venera je dana 24. kolovoza bila u najvećem prividnom 
otklonu od Sunca tj. na 46° nad istočnim obzorom. Dana 5. 
listopada je u konjunkciji s Mjesecom na 0,°7, a 30. listopada 
s Dupiterom na svega 0,°4. Da bi se promatrali ovi fenomeni 
treba ustati rano ujutro barem sat i pol prije izlaska Sunca. 

Mars se početkom jeseni kreće u zviježđu Djevice zatim 
Vage i Škorpiona. Više nije u povoljnom polažaju za proma- 
tranje. 

Dupiter se kreće u zviježđu Lava i nije u povoljnom položaju 
za promatranje. U konjunkciji sa Suncem je 13. rujna (septem- 
bra). 

Saturn se prividno kreće u blizini Dupitera, u zviježđu Lava. 
U konjunkciji sa Suncem nalazi se 23. rujna. Oba se velika 
planeta mogu ponovo promatrati počevši od polovice listopa- 
da, ali - na jutarnjem nebu. 


Faze Mjeseca 

DESEN počinje dana 22. rujna u 22 sata i 9 
minuta po našem vremenu. 

Tatjana i Gustav Kren 



FOTOGRAFDA NA P 0 SUEDN 30 D STRANICI: 

Kolijevka života? Ova nakupina međuzvjezdanog plina i prašine, maglica M-16 
u zviježđu Zmije, mjesto je gdje se vjerojatno još i sada nalaze zvijezde u na- 
stajanju. No, istodobno s formiranjem zvijezda, možda se u tom i njemu sličnim 
oblacima stvaraju na česticama prašine i organske makro molekule poput po- 
lisaharida, celuloze i škroba. 

Temeljne opreke života možda su nastale ovdje. O tome, o revolucionarnoj teoriji 
dvojice astronoma možete čitati u članku »Život je došao s repaticama?« 















